अमेरिका के न्यू ऑरलियंस में आयोजित फास्टेस्ट ग्रोइंग टीच कांफ्रेंस में विभिन्न देशों से करीब एक लाख स्टार्टअप्स के आवेदन आए थे और चुना सिर्फ 10 ही जाना था। उन 10 चुनिंदा स्टार्टअप्स में भारत का मेडकार्ड्स ऐप भी है। मेडकार्ड्स भारत का पहला ऐसा ऐप है, जहां डॉक्टर, मरीज, लैब व मेडिकल स्टोर एक साथ मिलेंगे। इसे कोटा के 4 युवाओं श्रेयांश मेहता, निखिल बाहेती तथा उनके दोस्त सायदा धनावथ व मुदित जैन ने बनाया है। डॉक्टर, मरीज, लैब व मेडिकल स्टोर को एक साथ लाने वाला भारत का ये पहला ऐप है, जिसकी शुरुआत कोटा की भीमगंजमंडी डिस्पेंसरी से होगी और इसे 5 साल में 5 करोड़ मरीजों से जोड़ने का लक्ष्य रखा गया है।